Врз основа на чл.50 од Законот за локална самоуправа („Сл. Весник на РМ“ бр. 5/2002) и чл. 51 од Статутот на Општина Аеродром – Скопје („Службен гласник на Општина Аеродром“ бр.20/2012, 21/2014,23/2014), а согласно чл. 2 ст.3 и чл.4 од Правилникот со критериуми за доделување донации и спонзорства број 09-85/15 од 01.03.2018 година („Службен гласник на Општина Аеродром“ бр.3/2018), Програма за поддршка на спортот во Општина Аеродром за 2018 година, број 09-485/47 од 26.12.2017 година(„Службен гласник на Општина Аеродром“ бр.20/2017) и Одлука број 09-381/18 од 20.09.2018 година („Службен гласник на Општина Аеродром“ бр.10/2018) се објавува

О Г Л А С

за прибирање на барања за користење средства од Буџетот на Општина Аеродром за 2018 година, наменети за поддршка на талентирани спортисти

Распределбата на средствата од Буџетот на Општина Аеродром за 2018 година, наменети за поддршка на талентирани спортисти, согласно Програма за поддршка на спортот во Општина Аеродром за 2018 година, број 09785/47 од 26.12.2017 година („Службен гласник на Општина Аеродром“ бр.20/2017) и Правилникот со критериуми за доделување донации и спонзорства број 09-85/15 од 01.03.2018 година („Службен гласник на Општина Аеродром“ бр.3/2018), за поддршка на талентирани спортисти, ќе се врши врз основа на критериумите и приоритетите дадени во овој оглас.

1. **Право на пријавување**

Право на пријавување имаат сите заинтересирани спортисти аматери (лица кои не остваруваат приходи од спортот) вклучително и лица со телесен инвалидитет кои се спортисти аматери, кои се истакнале со досегашните постигнати резултати во одреден спорт, кои се со адреса на живеење на подрачјето на Општина Аеродром и кои со своите спортски активности придонесуваат за развој на спортот. Спортистите аматери се должни кон пријавата да ги наведат причините и намената за кои ги бараат финансиските средства.

1. **Критериуми за доделување финансиска поддршка**
2. Спортисти аматери (лица кои не остваруваат приходи од спортот) вклучително и лица со телесен инвалидитет - кои се спортисти аматери
3. Освоено прво место на државно првенство – актуелен државен првак или носител на медал на балканско, европско или светско првенство или куп, репрезентативци (за екипни спортови) – членови на соодветна федерација, (се докажува со потврда од федерацијата)
4. Возраст до навршени 28 години
5. Жителство на Општина Аеродром
6. **Потребни документи и услови за учество**
7. Копија од диплома од освоено прво место на државно првенство – актуелен државен првак или носител на медал на балканско, европско или светско првенство или куп, репрезентативци (за екипни спортови) – членови на соодветна федерација, (се докажува со потврда од федерацијата), за лица со телесен инвалидитет – соодветна потврда од надлежна институција или членска книшка од соодветна организација
8. Копија од лична карта или Извод од матична книга на родени за малолетни лица/баратели, како доказ за жителство на Општина Аеродром и соодветна возраст
9. Копија од трансакциска сметка на барателот или на родител/старател за малолетни баратели
10. **Висина на финасиската поддршка**

Еднократна финасиска поддршка во износ од 10.000,00 денари по лице.

Општина Аеродром ќе ја доделува еднократната финансиска поддршка во рамките на расположливите средства во Буџетот на општината за таа намена.

1. **Рок и начин на пријавување**

Рокот за поднесување на пријавите е 10 (десет) дена од денот на објавување на огласот во дневните весници и на веб страницата на Општина Аеродром.

Пријавата со целокупната документација да се достави преку пошта, на адреса:

Општина Аеродром бул.Јане Сандански бр.109б, 1000 Скопје, или во архивата на Општината од 08:30 до 14:00 часот, со назнака  – За поддршка на талентирани спортисти за 2018 година.

Образецот на Пријава може да се симне од WEB страницата на Општина Аеродром, каде што е објавен огласот.

Документите кои се некомплетни и ненавремено доставени нема да бидат разгледувани.